Diari Oficial de la Generalitat Valenciana


Sumari del DOGV 8982, del 23-12-2020 (2020/11478)

ACORD de 18 de desembre de 2020, del Consell, pel qual s'autoritza una ampliació mitjançant transferència entre capítols i programes de la Conselleria d'Agricultura, Desenvolupament Rural, Emergència Climàtica i Transició Ecològica, amb la finalitat d'incrementar la línia de subvenció de concessió directa S3092., «Suport a la subscripció d'assegurances agràries», del capítol 4 del programa 714.20, Ordenació i millora de la producció agraria, per import global de 842.161,96 euros (exp. 12.020/20-161).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8982

Data del DOGV
:   23-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11017


Data del document
:   18-12-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

ACORD de 18 de desembre de 2020, del Consell, pel qual s'autoritza una ampliació mitjançant transferència entre capítols i programes de la Conselleria d'Agricultura, Desenvolupament Rural, Emergència Climàtica i Transició Ecològica, amb la finalitat d'incrementar la línia de subvenció de concessió directa S3092., «Suport a la subscripció d'assegurances agràries», del capítol 4 del programa 714.20, Ordenació i millora de la producció agraria, per import global de 842.161,96 euros (exp. 12.020/20-161). [2020/11363]  
  
El suport a la subscripció d'assegurances agràries és una prioritat per a la Conselleria d'Agricultura, Desenvolupament Rural, Emergència Climàtica i Transició Ecològica, com a mitjà de garantir les rendes agràries de les explotacions davant les adversitats climàtiques, més encara davant la situació de crisi sanitària ocasionada per la Covid-19, en què cal garantir la producció agrícola i ramadera.  
Per la Resolució de 06/04/2020, del director general d'Agricultura Ramaderia i Pesca, s'estableix la convocatòria per al Pla 2020 de les ajudes destinades a la subscripció d'assegurances agràries del Pla nacional d'assegurances agràries combinades, que fomenta la contractació de les assegurances mantenint l'import destinat pel Consell en l'última convocatòria. Igualment, es mantenen les subvencions addicionals per a les assegurances que emparen produccions incloses en sistemes de protecció de qualitat agroalimentària, com ara denominacions d'origen protegides (DOP), indicacions geogràfiques protegides (IGP) i agricultura ecològica, així com ajudes a les pòlisses associatives contractades per entitats associatives.  
Així mateix, cal destacar que en alguns cultius com l'olivera i l'ametler, així com en la ramaderia, on l'assegurança no és una pràctica habitual, és important per a garantir la rendibilitat, secundar amb mesures d'estímul la contractació de les assegurances.   
Per tot això, i complementàriament als acords del Consell, de 16/10/2020 i 04/12/2020, la Conselleria d'Agricultura, Desenvolupament Rural, Emergència Climàtica i Transició Ecològica, davant la gestió de noves liquidacions d'assegurances agràries, planteja la necessitat de tornar a incrementar la línia de concessió directa 168.1.B) S3092, «Suport a la subscripció d'assegurances agràries», del capítol 4 del programa 714.20, Ordenació i millora de la producció agrària, per import de 842.161,96 euros, que té la condició de crèdit ampliable.  
Per al seu finançament la conselleria esmentada proposa la transferència de crèdits del capítol 7 del programa 531.10, Estructures agràries, en situació de disponibilitat, concretament en les línies de subvenció de concurrència competitiva S0169, «Racionalització de l'ús de l'aigua per a reg: gota a gota», S0170, «Obres i serveis d'infraestructura agrària en municipis» i S1366, «Millora de les estructures de les cooperatives: fusió i integració», en què una vegada concedides les ajudes existeix crèdit sobrant de la convocatòria, així com de la línia S8488, «Actuacions de millora d'estructures agràries, que no ha sigut convocada en el present exercici.  
A aquest efecte, i en virtut del que es disposa en els articles 21, 22 i 23 de la Llei 10/2019, de 27 de desembre, de pressupostos de la Generalitat per a l'exercici 2020, i en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 18 de desembre de 2020,  
  
  
ACORDA  
  
Primer  
Autoritzar minorar la dotació de les línies de l'annex de transferències i subvencions de capital en el programa 531.10, Estructures agràries, pels imports que es detallen a continuació i que implica la supressió de la línia de concurrència competitiva S8488, d'acord amb el detall següent:  
  
  
Segon  
Autoritzar la minoració de crèdit en l'aplicació pressupostària 93.43.60.197.20.0 per import de 842.161,96 euros.  
  
Tercer  
Autoritzar un increment de crèdit en l'aplicació pressupostària 88.99.70.205.64.8 per import de 842.161,96 euros, que implica un increment la línia de concessió directa 168.1 b) S3092, «Suport a la subscripció d'assegurances agràries», de l'annex de subvencions i transferències corrents del programa 714.20, Ordenació i millora de la producció agrària, d'acord amb el detall següent:  
València, 18 de desembre de 2020  
  
La consellera secretària,  
Mónica Oltra Jarque